|  |
| --- |
| **Analýza sociálnych vplyvov**  **Vplyvy na hospodárenie domácností, prístup k zdrojom, právam, tovarom a službám, sociálnu inklúziu, rovnosť príležitostí a rodovú rovnosť a vplyvy na zamestnanosť** |
| **4.1 Identifikujte, popíšte a kvantifikujte vplyv na hospodárenie domácností a špecifikujte ovplyvnené skupiny domácností, ktoré budú pozitívne/negatívne ovplyvnené.** |

|  |
| --- |
| *Vedie návrh k zvýšeniu alebo zníženiu príjmov alebo výdavkov domácností?*  *Ktoré skupiny domácností/obyvateľstva sú takto ovplyvnené a akým spôsobom?*  *Sú medzi potenciálne ovplyvnenými skupinami skupiny v riziku chudoby alebo sociálneho vylúčenia?* |

|  |  |
| --- | --- |
| *Popíšte* ***pozitívny*** *vplyv na hospodárenie domácností s uvedením, či ide o zvýšenie príjmov alebo zníženie výdavkov:* | Realizácia opatrení Programu starostlivosti o Chránené vtáčie územie Horná Orava na roky 2017 - 2046 (ďalej len „program starostlivosti o CHVÚ Horná Orava“) **pozitívne ovplyvní príjmy vybraných domácností z dotknutých lesných a poľnohospodárskych pozemkov**.  Pre domácnosti sa tak otvára možnosť zapojiť sa za úhradu do činností, ktoré doteraz neboli finančne zabezpečené. |
| *Špecifikujte* ***pozitívne*** *ovplyvnené skupiny:* | Sú to najmä vlastníci a užívatelia dotknutých pozemkov CHVÚ Horná Orava, ktorí môžu byť ovplyvnení zmenou hospodárenia na lesných a poľnohospodárskych pozemkoch.  Navrhnuté manažmentové opatrenia vo vyššej náročnosti na obhospodarovanie sa **budú realizovať v prípade, ak budú zabezpečené (a využité) finančné prostriedky**. |
| *Popíšte* ***negatívny*** *vplyv na hospodárenie domácností s uvedením, či ide o zníženie príjmov alebo zvýšenie výdavkov:* | **X** |
| *Špecifikujte* ***negatívne*** *ovplyvnené skupiny:* | **X** |
| *Špecifikujte ovplyvnené skupiny* ***v riziku chudoby alebo sociálneho vylúčenia*** *a popíšte vplyv:* | **X** |

|  |
| --- |
| *Kvantifikujte rast alebo pokles príjmov/výdavkov za jednotlivé ovplyvnené skupiny domácností / skupiny jednotlivcov a počet obyvateľstva/domácností ovplyvnených predkladaným materiálom.*  *V prípade vyššieho počtu ovplyvnených skupín doplňte do tabuľky ďalšie riadky.*  *V prípade, ak neuvádzate kvantifikáciu, uveďte dôvod.* |

|  |  |
| --- | --- |
| ***Ovplyvnená skupina:*** | |
| *Pozitívny vplyv - priemerný rast príjmov/ pokles výdavkov v skupine v eurách a/alebo v % / obdobie:* | Hlavnou skupinou sú **vlastníci a užívatelia pozemkov v štyroch ekologicko-funkčných priestoroch (**EFP) – EFP1, EFP2, EFFP4 a EFP5 **v rámci CHVÚ Horná Orava, v ktorých sa vyžaduje vykonávanie opatrení nad rámec bežného obhospodarovania pozemkov**. Toto obhospodarovanie bude zabezpečené prostredníctvom vlastníkov a užívateľov pozemkov formou zmluvnej ochrany za úhradu, predovšetkým ich zapojením do výzvy Operačného programu Kvalita životného prostredia 2014 – 2020 (OP KŽP) o poskytnutie nenávratného finančného príspevku.  Príjem vlastníkov a užívateľov pozemkov za vykonávanie opatrení nad rámec bežného obhospodarovania pozemkov za obdobie 4 rokov by sa podľa odhadov **zvýšil spolu o 1 140 768 EUR v prípade, že budú zabezpečené a využité finančné zdroje na realizáciu manažmentových opatrení na dosiahnutie a udržanie priaznivého stavu predmetov ochrany, osobitne pre tetrova hoľniaka, hlucháňa hôrneho, chrapkáča poľného, rybára riečneho a kalužiaka červenonohého.**  Priemerný rast príjmov/pokles výdavkoch v skupine nie je možné vyčísliť vzhľadom na značnú výmeru CHVÚ Horná Orava (58 738 ha), rádovo desaťtisíce dotknutých subjektov a na rôznorodosť navrhovaných aktivít a ich realizáciu v rôznom čase.  Z uvedených dôvodov bola vyčíslená len veľmi **orientačná priemerná ročná suma,** o ktorú by mohol byť zvýšený príjem v ekologicko-funkčných priestoroch č. 1,2, 4 a 5 (spolu na 33 134 ha), je 8,61 EUR/ha/rok (ako priemer odhadovanej ročnej sumy na hektár). |
| *Negatívny vplyv - priemerný pokles príjmov/ rast výdavkov v skupine v eurách a/alebo v % / obdobie:* | **X** |
| *Veľkosť skupiny (počet obyvateľov):* | Celková výmera EFP1, EFP2, EFP4 a EFP5 je 33 131 ha s rádovo tisíckami vlastníkov a užívateľov pozemkov. Nie všetkých sa zmena obhospodarovania bude týkať.  Navyše, samotný program starostlivosti o CHVÚ Horná Orava nezakladá právny nárok na náhradu za obmedzenie bežného obhospodarovania v niektorej z možných foriem náhrad, takýto nárok môže vzniknúť **uplatnením § 4 alebo § 5 zákona č. 543/2002 Z. z. o ochrane prírody a krajiny v znení neskorších predpisov.**  Pri OP KŽP ako predpokladanom kľúčovom zdroji financovania (s predpokladom pokračovania v ďalších programových obdobiach) bude **veľkosť skupiny ovplyvnená úspešnosťou žiadateľov vo výzvach OP KŽP**. S aktívnym zapojením sa do realizácie manažmentových opatrení za úhradu súhlasili viacerí oslovení vlastníci a užívatelia pozemkov. |
| *Dôvod chýbajúcej kvantifikácie:* | **X** |
| *V prípade významných vplyvov na príjmy alebo výdavky vyššie špecifikovaných domácností v riziku chudoby, identifikujte a kvantifikujte vplyv na chudobu obyvateľstva (napr. mieru rizika chudoby, podiel rastu/poklesu výdavkov na celkových výdavkoch/príjme):* | **X** |

|  |
| --- |
| **4.2 Identifikujte, popíšte a kvantifikujte vplyvy na prístup k zdrojom, právam, tovarom a službám u jednotlivých ovplyvnených skupín obyvateľstva a vplyv na sociálnu inklúziu.** |
| *Má návrh vplyv na prístup k zdrojom, právam, tovarom a službám?*  *Špecifikujete ovplyvnené skupiny obyvateľstva a charakter zmeny v prístupnosti s ohľadom na dostupnosť finančnú, geografickú, kvalitu, organizovanie a pod. Uveďte veľkosť jednotlivých ovplyvnených skupín.* |

|  |  |
| --- | --- |
| *Rozumie sa najmä na prístup k:*   * *sociálnej ochrane, sociálno-právnej ochrane, sociálnym službám (vrátane služieb starostlivosti o deti, starších ľudí a ľudí so zdravotným postihnutím),* * *kvalitnej práci, ochrane zdravia, dôstojnosti a bezpečnosti pri práci pre zamestnancov a existujúcim zamestnaneckým právam,* * *pomoci pri úhrade výdavkov súvisiacich so zdravotným postihnutím,* * *zamestnaniu, na trh práce (napr. uľahčenie zosúladenia rodinných a pracovných povinností, služby zamestnanosti), k školeniam, odbornému vzdelávaniu a príprave na trh práce,* * *zdravotnej starostlivosti vrátane cenovo dostupných pomôcok pre občanov so zdravotným postihnutím,* * *k formálnemu i neformálnemu vzdelávaniu a celo­životnému vzdelávaniu,* * *bývaniu a súvisiacim základným komunálnym službám,* * *doprave,* * *ďalším službám najmä službám všeobecného záujmu a tovarom,* * *spravodlivosti, právnej ochrane, právnym službám,* * *informáciám* * *k iným právam (napr. politickým).* | Program starostlivosti o CHVÚ Horná Orava má **pozitívny vplyv na miestne obyvateľstvo. Spoločenskú objednávku ekosystémových služieb v súvislosti s ochranou  26 výberových vtáčích druhov, ktoré sú predmetom ochrany v tomto CHVÚ, je možné označiť za zdroj rastu, ktorý by sa na trhu nevyskytoval bez verejnej intervencie.**  Program starostlivosti o CHVÚ Horná Orava, najmä spôsob jeho prípravy a schvaľovania, **prispieva k lepšej zrozumiteľnosti a zvyšovaniu právnej istoty** v otázke uplatňovania pravidiel ochrany prírody v chránenom vtáčom území a **k sociálnej súdržnosti**. |

|  |
| --- |
| *Má návrh významný vplyv na niektorú zo zraniteľných skupín obyvateľstva alebo skupín v riziku chudoby alebo sociálneho vylúčenia?*  *Špecifikujte ovplyvnené skupiny v riziku chudoby a sociálneho vylúčenia a popíšte vplyv na ne. Je tento vplyv väčší ako vplyv na iné skupiny či subjekty? Uveďte veľkosť jednotlivých ovplyvnených skupín.* |

|  |  |
| --- | --- |
| *Zraniteľné skupiny alebo skupiny v riziku chudoby alebo sociálneho vylúčenia sú napr.:*   * *domácnosti s nízkym príjmom (napr. žijúce iba zo sociálnych príjmov, alebo z príjmov pod hranicou rizika chudoby, alebo s príjmom pod životným minimom, alebo patriace medzi 25% domácností s najnižším príjmom),* * *nezamestnaní, najmä dlhodobo nezamestnaní, mladí nezamestnaní a nezamestnaní nad 50 rokov,* * *deti (0 – 17),* * *mladí ľudia (18 – 25 rokov),* * *starší ľudia, napr. ľudia vo veku nad 65 rokov alebo dôchodcovia,* * *ľudia so zdravotným postihnutím,* * *marginalizované rómske komunity* * *domácnosti s 3 a viac deťmi,* * *jednorodičovské domácnosti s deťmi (neúplné rodiny, ktoré tvoria najmä osamelé matky s deťmi),* * *príslušníci tretích krajín, azylanti, žiadatelia o azyl,* * *iné zraniteľné skupiny, ako sú napr. bezdomovci, ľudia opúšťajúci detské domovy alebo iné inštitucionálne zariadenia* | **X** |

|  |
| --- |
| **4.3 Identifikujte a popíšte vplyv na rovnosť príležitostí.**  **Identifikujte, popíšte a kvantifikujte vplyv na rodovú rovnosť.** |
| *Dodržuje návrh povinnosť rovnakého zaobchádzania so skupinami alebo jednotlivcami na základe pohlavia, rasy, etnicity, náboženstva alebo viery, zdravotného postihnutia veku a sexuálnej orientácie? Mohol by viesť k nepriamej diskriminácii niektorých skupín obyvateľstva? Podporuje návrh rovnosť príležitostí?* |

|  |
| --- |
| **X** |

|  |
| --- |
| *Môže mať návrh odlišný vplyv na ženy a mužov? Podporuje návrh rovnosť medzi ženami a mužmi alebo naopak bude viesť k zväčšovaniu rodových nerovností? Popíšte vplyvy.* |

|  |  |
| --- | --- |
| *Pri identifikovaní rodových vplyvov treba vziať do úvahy existujúce rozdiely medzi mužmi a ženami, ktoré sú relevantné k danej politike. Podpora rodovej rovnosti spočíva v odstraňovaní obmedzení a bariér pre plnohodnotnú účasť na ekonomickom, politickom a sociálnom živote spoločnosti, ktoré súvisia s rodovými rolami či pohlavím. Hlavné oblasti podpory rodovej rovnosti:*   * *podpora vyrovnávania ekonomickej nezávislosti,* * *zosúladenie pracovného, súkromného a rodinného života,* * *podpora rovnej participácie na rozhodovaní,* * *boj proti rodovo podmienenému násiliu a obchodovaniu s ľuďmi,* * *eliminácia rodových stereotypov.* | **X** |

|  |  |
| --- | --- |
| **4.4 Identifikujte, popíšte a kvantifikujte vplyvy na zamestnanosť a na trh práce.**  *V prípade kladnej odpovede pripojte* ***odôvodnenie*** *v súlade s Metodickým postupom pre analýzu sociálnych vplyvov.* | |
| *Uľahčuje návrh vznik nových pracovných miest? Ak áno, ako? Ak je to možné, doplňte kvantifikáciu.* | | |
| *Identifikujte, v ktorých sektoroch a odvetviach ekonomiky, v ktorých regiónoch, pre aké skupiny zamestnancov, o aké typy zamestnania /pracovných úväzkov pôjde a pod.* | Áno. V súvislosti s realizáciou Programu starostlivosti o CHVÚ Horná Orava sa plánuje manažment pozemkov, ktorý kladie zvýšené nároky na prácu, čím sa **predpokladá vznik nových pracovných miest sezónneho charakteru.** Tieto práce by neboli realizované v prípade nerealizovania tohto programu starostlivosti.  Najväčší vplyv bude mať na prácu **v lesnom hospodárstve** v súvislosti so zabezpečovaním manažmentu lesných porastov pre hlucháňa v ekologicko-funkčnom priestore č. 2 (EFP2 - hniezdiská hlucháňa hôrneho). Tu sa na ploche 7 924 ha plánujú realizovať opatrenia vyplývajúce pre tento účel z novo vypracovaného programu starostlivosti o les. Lokality sa nachádzajú v k. ú. Oravská Polhora, Námestovské Pilsko, Oravské Veselé, Mútne, Oravská Lesná, Zákamenné, Novoť, Lomná, Hruštín a Kubínska Hoľa. Podstatnú časť tejto plochy obhospodarujú Lesy Slovenskej republiky, š. p., Odštepný závod Námestovo, v menšej miere aj pozemkové spoločenstvá (urbáre) Námestovo, Hruštín a Dolný Kubín a v nepatrnej miere sú tu i súkromní vlastníci. Sú to klasické práce pre lesných robotníkov súvisiace s obhospodarovaním lesa a v menšej miere aj práce na vypracovaní nových programov starostlivosti o les pre vysokoškolsky vzdelaných lesníkov s odbornou spôsobilosťou k vypracovaniu tejto dokumentácie.  Ďalšou významnou oblasťou je **poľnohospodárstvo.** Týka sa to predovšetkým plôch v EFP1 (hniezdiská tetrova hoľniaka), ktorý predstavuje 992 ha. Lokality sa nachádzajú v k. ú. Beňadovo, Lokca, Liesek, Hladovka a Suchá Hora. Práce spočívajú v odstránení náletu drevín pre dlhodobú absenciu obhospodarovania. Dotknutými subjektmi sú poľnohospodárske podniky, jednotlivo hospodáriaci roľníci a fyzické osoby vlastniace pozemky v danom ekologicko-funkčnom priestore.  Významný podiel na zvýšení zamestnanosti predstavuje **stavebná činnosť súvisiaca s obnovou mokradí** (odstraňovanie zeminy v zazemnených močiaroch, výstavba ostrova na Oravskej priehrade pre vodné vtáctvo, výroba a inštalácia hniezdnych búdok a umelých hniezd, revitalizácia rašelinísk spočívajúca v odstránení náletu drevín a zlepšenie vodného režimu). Tieto opatrenia by sa realizovali najmä v EFP4 (hniezdiská druhov poľnohospodárskej krajiny a loviská dravcov) a v EFP5 (hniezdiská vodného vtáctva) na plošne obmedzených lokalitách. Práce sa plánujú realizovať predovšetkým na pozemkoch vo vlastníctve štátu a v správe Slovenského vodohospodárskeho podniku š. p. Banská Štiavnica a v menšej miere aj vo vlastníctve fyzických osôb. Tieto práce, ako vyplýva z ich povahy, sú však jednorazové a navýšenie pracovných príležitostí bude mať prechodný charakter.  Realizácia programu starostlivosti o CHVÚ Horná Orava však bude mať aj celkový **pozitívny vplyv na cestovný ruch**, nakoľko prispieva k zachovaniu prírodných hodnôt územia, a teda aj atraktívnosti pre turistov. V tomto dynamicky sa rozvíjajúcom sektore hospodárstva sa predpokladá nárast pracovných príležitostí, a to i napriek tomu, že program starostlivosti vylučuje urbanizáciu určitých častí krajiny – výstavbu rekreačných areálov. Nakoľko však ide o plošne obmedzené lokality ležiace v EFP1, EFP2 a EFP5, predstavujúce len 17,9 % rozlohy CHVÚ, nemôže toto obmedzenie negatívne ovplyvniť celkový pozitívny vplyv na rozvoj regiónu v oblasti cestovného ruchu. | |
| *Vedie návrh k zániku pracovných miest?* *Ak áno, ako a akých? Ak je to možné, doplňte kvantifikáciu.* | | |
| *Identifikujte, v ktorých sektoroch a odvetviach ekonomiky, v ktorých regiónoch, o aké typy zamestnania /pracovných úväzkov pôjde a pod. Identifikujte možné dôsledky, skupiny zamestnancov, ktoré budú viac ovplyvnené a rozsah vplyvu.* | Nie. Realizácia programu starostlivosti **nepredpokladá zánik pracovných príležitostí**, nakoľko sa na žiadnej lokalite nenavrhuje obmedzenie resp. vylúčenie hospodárenia. Naopak, navrhujú sa činnosti, ktoré v rôznej miere zvyšujú zamestnanosť. | |
| *Ovplyvňuje návrh dopyt po práci?* *Ak áno, ako?* | | |
| *Dopyt po práci závisí na jednej strane na produkcii tovarov a služieb v ekonomike a na druhej strane na cene práce.* | Áno. Vytvára predpoklad pre rozvoj **zamestnanosti v tradičných poľnohospodárskych a lesníckych činnostiach a prechodne i v stavebníctve, stolárstve a pod.** | |
| *Má návrh dosah na fungovanie trhu práce?* *Ak áno, aký?* | | |
| *Týka sa makroekonomických dosahov ako je napr. participácia na trhu práce, dlhodobá nezamestnanosť, regionálne rozdiely v mierach zamestnanosti.* *Ponuka práce môže byť ovplyvnená rôznymi premennými napr. úrovňou miezd, inštitucionálnym nastavením (napr. zosúladenie pracovného a súkromného života alebo uľahčovanie rôznych foriem mobility).* | Nie | |
| *Má návrh špecifické negatívne dôsledky pre isté skupiny profesií, skupín zamestnancov či živnostníkov?* *Ak áno, aké a pre ktoré skupiny?* | | |
| *Návrh môže ohrozovať napr. pracovníkov istých profesií favorizovaním špecifických aktivít či technológií.* | Nie. Realizácia programu starostlivosti nepredpokladá ohrozenie nijakej pracovnej činnosti - profesie, alebo technológie. | |
| *Ovplyvňuje návrh špecifické vekové skupiny zamestnancov? Ak áno, aké? Akým spôsobom?* | | |
| *Identifikujte, či návrh môže ovplyvniť rozhodnutia zamestnancov alebo zamestnávateľov a môže byť zdrojom neskoršieho vstupu na trh práce alebo predčasného odchodu z trhu práce jednotlivcov.“* | Nie | |