|  |
| --- |
| **Analýza vplyvov na podnikateľské prostredie**  **(vrátane testu MSP)** |
| **Materiál bude mať vplyv s ohľadom na veľkostnú kategóriu podnikov:** |
| |  |  | | --- | --- | |  | **iba na MSP (0 - 249 zamestnancov)** | |  | **iba na veľké podniky (250 a viac zamestnancov)** | |  | **na všetky kategórie podnikov** | |
| **3.1 Dotknuté podnikateľské subjekty**  - **z toho MSP** |
| *Uveďte, aké podnikateľské subjekty budú predkladaným návrhom ovplyvnené.*  *Aký je ich počet?* |
| Návrhom Programu starostlivosti o Chránené vtáčie územie Horná Orava na roky 2017 – 2046 (ďalej len „program starostlivosti o CHVÚ Horná Orava“ alebo „predkladaný materiál“) môžu byť negatívne dotknuté predovšetkým podnikateľské subjekty v oblasti lesného hospodárstva – Lesy Slovenskej republiky, š. p. (ďalej len „Lesy SR“) a neštátni vlastníci pozemkov. Ide spolu o výmeru 6 780 ha lesov (t. j. 19,8 % z celkovej výmery lesných pozemkov v CHVÚ Horná Orava), z toho približne 80 % je v správe Lesov SR.  Finančný dopad na Lesy SR súvisí so zmenou hospodárenia najmä v ekologicko-funkčnom priestore č. 2 (hniezdiská hlucháňa) kvôli zabezpečeniu zachovania vhodných biotopov pre tento vtáčí druh sa skladá z 2 položiek:  (1) zmena programov starostlivosti o les v celkovej sume 79 240 EUR rozložené rovným dielom na roky 2017 a 2018 (vypracovanie zmeny programu starostlivosti o les, určenie rozdielu medzi nákladmi za bežné obhospodarovanie daných porastov a náklady spojené s obhospodarovaním vhodným pre hlucháňa znalcom) a  (2) realizácia nového programu starostlivosti o les – opatrenia v celkovej sume 570 528 EUR rozložené rovným dielom na roky 2018 – 2020 (1 prerezávka, 1 prebierka, zvýšené výdavky na približovanie dreva koňmi, zvýšené náklady za jesenné zalesňovanie kvôli zníženej ujímavosti sadeníc oproti jarnému sadeniu).  V prípade neštátnych vlastníkov pozemkov sú vo všeobecnosti zvýšené náklady na starostlivosť o lesné pozemky kompenzované poskytnutím náhrady za obmedzenie bežného obhospodarovania (zo štátneho rozpočtu) a kompenzačnými platbami (z Programu rozvoja vidieka 2014 - 2020 – PRV).  Ochranárske opatrenia vrátane uplatnenia ekonomických nástrojov boli naplánované v Operačnom programe Kvalita životného prostredia 2014 – 2020 (OP KŽP), tento zdroj je navrhnutý ako kľúčový pre financovanie navrhovaných opatrení. Využitie štátneho rozpočtu je plánované po roku 2022, t. j. po skončení projektov z programového obdobia 2014 – 2020.  Realizáciou opatrení programu starostlivosti o CHVÚ Horná Orava môžu byť naopak pozitívne ovplyvnení predovšetkým neštátni vlastníci poľnohospodárskych pozemkov za deliacou líniou PRV. Predkladaný materiál vytvára špecifickú reguláciu za poskytnutie ekosystémových služieb v súvislosti s ochranou fauny, nad rámec povinnosti vlastníka zabezpečiť základnú starostlivosť o poľnohospodársku pôdu. |
| **3.2 Vyhodnotenie konzultácií** - **z toho MSP** |
| *Uveďte, akou formou (verejné alebo cielené konzultácie a prečo) a s kým bol návrh konzultovaný.*  *Ako dlho trvali konzultácie?*  *Uveďte hlavné body konzultácií a výsledky konzultácií.* |
| Ešte pred začatím oficiálneho pripomienkového konania, v rámci prípravy programu starostlivosti o CHVÚ Horná Orava, sa uskutočnilo pracovné stretnutie so zainteresovanými subjektmi - dňa 12. októbra 2015 v obci Vavrečka, ktoré mali možnosť zaslať svoje pripomienky k pracovnej verzii programu starostlivosti o CHVÚ Horná Orava. Konzultácie prebiehali až do marca 2016.  Oficiálne verejné prerokovanie sa uskutočnilo dňa 17. augusta 2016 rovnako v obci Vavrečka. Bolo zvolané dňa 15. júla 2016 listom Okresného úradu Žilina adresovanom 138 subjektom, vrátane 28 dotknutých obcí, 9 orgánov štátnej správy a samosprávy a vlastníkov/užívateľov pozemkov. Listom bola tiež oznámená možnosť nahliadnuť do dokumentu a určená lehota na podávanie písomných pripomienok do 16. augusta 2016. Súčasťou listu bol CD nosič s textovou a mapovou časťou programu starostlivosti o CHVÚ Horná Orava a listami vlastníctva registra C a registra E katastra nehnuteľností (pre príslušnú obec). Obecné úrady boli tiež požiadané o zverejnenie oznámenia na úradnej tabuli obce a iným zaužívaným spôsobom. Program starostlivosti o CHVÚ Horná Orava bol tiež zverejnený (pred prerokovaním i po ňom) na webovej stránke Okresného úradu Žilina a Ministerstva životného prostredia Slovenskej republiky:  <http://www.minv.sk/?odbor-starostlivosti-o-zivotne-prostredie-73>  http://www.minzp.sk/sekcie/temy-oblasti/ochrana-prirody-krajiny/informacia-prerokovaniach-dokumentacie-ochrany-prirody/.  Prerokovanie pripomienok bolo vykonané  podľa § 54 ods. 20 zákona č. 543/2002 Z. z. o ochrane prírody a krajiny v znení neskorších predpisov. Okresný úrad Žilina celkovo prijal 46 pripomienok, ktoré boli prediskutované na viacerých pracovných stretnutiach.  Listom z 26. septembra 2016 Okresný úrad Žilina zaslal pripomienkujúcim subjektom a účastníkom prerokovania záznam z prerokovania a tabuľkové vyhodnotenie pripomienok a zverejnil upravený návrh programu starostlivosti na webovom sídle Okresného úradu. Na žiadosť niektorých subjektov bola lehota na pripomienky predĺžená, t. j. trvala od 15. júla 2016 do 24. augusta 2016.  Ďalšie podnety týkajúce sa vplyvov na subjekty obhospodarujúce lesné pozemky boli vznesené v medzirezortnom pripomienkovom konaní, ktoré prebiehalo od 25. novembra do 8. decembra 2016. V zmysle pripomienok bol doplnený predovšetkým vlastný materiál. |
| **3.3 Náklady regulácie** - **z toho MSP** |
| ***3.3.1 Priame finančné náklady***  *Dochádza k zvýšeniu/zníženiu priamych finančných nákladov (poplatky, odvody, dane clá...)? Ak áno, popíšte a vyčíslite ich. Uveďte tiež spôsob ich výpočtu.* |
| ***X*** |
| ***3.3.2 Nepriame finančné náklady***  *Vyžaduje si predkladaný návrh dodatočné náklady na nákup tovarov alebo služieb? Zvyšuje predkladaný návrh náklady súvisiace so zamestnávaním? Ak áno, popíšte a vyčíslite ich. Uveďte tiež spôsob ich výpočtu.* |
| ***X*** |
| ***3.3.3 Administratívne náklady***  *Dochádza k zavedeniu nových informačných povinností alebo odstráneniu, príp. úprave existujúcich informačných povinností? (napr. zmena požadovaných dát, zmena frekvencie reportovania, zmena formy predkladania a pod.) Ak áno, popíšte a vyčíslite administratívne náklady. Uveďte tiež spôsob ich výpočtu.* |
| ***X*** |
|  |
| ***3.3.4 Súhrnná tabuľka nákladov regulácie***   |  |  |  | | --- | --- | --- | |  | *Náklady na 1 podnikateľa* | *Náklady na celé podnikateľské prostredie* | | *Priame finančné náklady* | *0* | *0* | | *Nepriame finančné náklady* | *0* | *0* | | *Administratívne náklady* | *0* | *0* | | ***Celkové náklady regulácie*** | ***0 Eur*** | ***0 Eur*** | |
| **3.4 Konkurencieschopnosť a správanie sa podnikov na trhu** - **z toho MSP** |
| *Dochádza k vytvoreniu bariér pre vstup na trh pre nových dodávateľov alebo poskytovateľov služieb? Bude mať navrhovaná zmena za následok prísnejšiu reguláciu správania sa niektorých podnikov? Bude sa s niektorými podnikmi alebo produktmi zaobchádzať v porovnateľnej situácii rôzne (špeciálne režimy pre mikro, malé a stredné podniky tzv. MSP)? Ak áno, popíšte.*  *Aký vplyv bude mať navrhovaná zmena na obchodné bariéry? Bude mať vplyv na vyvolanie cezhraničných investícií (príliv /odliv zahraničných investícií resp. uplatnenie slovenských podnikov na zahraničných trhoch)? Ak áno, popíšte.*  *Ako ovplyvní cenu alebo dostupnosť základných zdrojov (suroviny, mechanizmy, pracovná sila, energie atď.)?*  *Ovplyvňuje prístup k financiám? Ak áno, ako?* |
| ***X*** |
| **3.5 Inovácie** - **z toho MSP** |
| *Uveďte, ako podporuje navrhovaná zmena inovácie.*  *Zjednodušuje uvedenie alebo rozšírenie nových výrobných metód, technológií a výrobkov na trh?*  *Uveďte, ako vplýva navrhovaná zmena na jednotlivé práva duševného vlastníctva (napr. patenty, ochranné známky, autorské práva, vlastníctvo know-how).*  *Podporuje vyššiu efektivitu výroby/využívania zdrojov? Ak áno, ako?*  *Vytvorí zmena nové pracovné miesta pre zamestnancov výskumu a vývoja v SR?* |
| ***X*** |