|  |
| --- |
| **Analýza vplyvov na životné prostredie** |
| **5.1 Ktoré zložky životného prostredia (najmä ovzdušie, voda, horniny, pôda, organizmy) budú predkladaným materiálom ovplyvnené a aký bude ich vplyv ?** |
| *Typ, veľkosť a rozsah vplyvu*  Predkladaný materiál predpokladá iba pozitívny vplyv na všetky zložky životného prostredia, najmä na organizmy, ktoré sú predmetom ochrany v Chránenom vtáčom území Horná Orava (ďalej len „CHVÚ Horná Orava“). Negatívne vplyvy sa nepredpokladajú na žiadne zložky životného prostredia. Materiál prináša regulatívy a usmernenia využívania CHVÚ Horná Orava pre socioekonomické aktivity.  Hodnotenie vplyvov na jednotlivé zložky životného prostredia:   1. **Organizmy - biota**  |  |  | | --- | --- | | *typ vplyvu* | pozitívny, s priamym environmentálnym dopadom, trvalý | | *veľkosť vplyvu* | veľký | | *rozsah vplyvu* | CHVÚ Horná Orava, čiastočne územie SR | | *celkové hodnotenie environmentálnej významnosti vplyvu* | veľmi významný, priaznivý |   Predpokladá sa veľmi významné zlepšenie stavu organizmov - rastlín, živočíchov, biotopov, najmä však 26 výberových vtáčích druhov, ktoré sú predmetom ochrany v CHVÚ Horná Orava. Zachovanie alebo zlepšenie stavu biotopov a druhov, ktoré sú predmetom ochrany v tomto území, je hlavným cieľom predkladaného materiálu. Hoci sú opatrenia prioritne zamerané na ochranu 26 výberových vtáčích druhov a ich biotopov, výsledným efektom bude aj zachovanie alebo zlepšenie stavu ďalších druhov živých organizmov, ktoré majú rovnaké alebo podobné ekologické nároky. Takto vzniká tzv. „dáždnikový efekt“, kedy sa ochranou cieľových druhov zlepšuje aj stav ďalších živých organizmov v danom biotope (napr. hlucháň hôrny a druhy starého ihličnatého lesa). V prípade vybraných druhov rastlín a živočíchov, ktorých celoslovensky významná časť populácie obýva CHVÚ Horná Orava, sa predpokladá zlepšenie stavu na celoslovenskej úrovni (napr. druhy mokradí, rašelinísk, horských ihličnatých lesov, podhorských lúk).   1. **Voda**  |  |  | | --- | --- | | *typ vplyvu* | pozitívny, s priamym environmentálnym dopadom, trvalý | | *veľkosť vplyvu* | stredný | | *rozsah vplyvu* | CHVÚ Horná Orava | | *Celkové hodnotenie environmentálnej významnosti vplyvu* | významný, priaznivý |   V navrhovanom Programe starostlivosti o CHVÚ Horná Orava na roky 2017 – 2046 sú opatrenia na zlepšenie stavu mokradí ako lovísk alebo hniezdísk výberových vtáčích druhov. Tieto revitalizačné opatrenia prispievajú k zlepšeniu stavu vôd v dotknutom území.   1. **Horniny a pôda**  |  |  | | --- | --- | | *typ vplyvu* | pozitívny, s priamym environmentálnym dopadom, trvalý | | *veľkosť vplyvu* | malý | | *rozsah vplyvu* | CHVÚ Horná Orava | | *Celkové hodnotenie environmentálnej významnosti vplyvu* | významný, priaznivý |   Navrhované opatrenia sa len okrajovo zaoberajú problematikou hornín a pôdy. Napriek tomu bude mať ich realizácia pozitívny vplyv aj na pôdu a horniny, a to minimalizáciou erózie pôdy revitalizáciou mokradí, či uplatňovaním jemnejších spôsobov hospodárenia v lesoch s hniezdiskami hlucháňa, minimalizáciou používania ťažkej techniky a uprednostňovaním konskej sily pri približovaní drevnej hmoty v porastoch.   |  |  | | --- | --- | | *typ vplyvu* | pozitívny, s nepriamym environmentálnym dopadom, trvalý | | *veľkosť vplyvu* | malý | | *rozsah vplyvu* | CHVÚ Horná Orava | | *Celkové hodnotenie environmentálnej významnosti vplyvu* | málo významný, priaznivý |  1. **Ovzdušie**   V navrhovanom dokumente nie je uvedené žiadne opatrenie cielene zamerané na ochranu ovzdušia, ale opatrenia zamerané na výberové vtáčie druhy pozitívne ovplyvnia aj ovzdušie. Konkrétne ide o revitalizáciu mokradí, osobitne rašelinísk, kde zlepšenie stavu prispeje k ukladaniu atmosférického uhlíka v rašeline (príspevok k zmierneniu otepľovania klímy) a o realizáciu opatrení v lesnom hospodárstve, kde zlepšenie stavu lesa pozitívne ovplyvní kvalitu ovzdušia (zníženie prašnosti, zvýšenie produkcie kyslíka, viazanie atmosférického uhlíka). |
| **5.2 Bude mať predkladaný materiál vplyv na chránené územia a ak áno, aký?** |
| *Typ, veľkosť a rozsah vplyvu*  Predkladaný materiál bude mať veľmi významne pozitívny vplyv na CHVÚ Horná Orava. Navrhovaný program starostlivosti je prioritne zameraný na zachovanie a zlepšenie stavu 26 výberových vtáčích druhov, pre ktoré sa toto chránené vtáčie územie vyhlásilo, ako aj ich biotopov: bocian biely (*Ciconia ciconia*), bocian čierny (*Ciconia nigra*), ďubník trojprstý (*Picoides tridactylus*), hlucháň hôrny (*Tetrao urogallus*), chrapkáč poľný (*Crex crex*), chriašť bodkovaný (*Porzana porzana*), chriašť malý (*Porzana parva*), jariabok hôrny (*Tetrastes bonasia*), kalužiak červenonohý (*Tringa totanus*), kuvičok vrabčí (*Glaucidium passerinum*), lelek lesný (*Caprimulgus europaeus*), orol krikľavý (*Aquila pomarina*), orol skalný (*Aquila chrysaetos*), pôtik kapcavý (*Aegolius funereus*), prepelica poľná (*Coturnix coturnix*), rybár riečny (*Sterna hirundo*), rybárik riečny (*Alcedo atthis*), sova dlhochvostá (*Strix uralensis*), strakoš obyčajný (*Lanius collurio*), strakoš veľký (*Lanius excubitor*), tesár čierny (*Dryocopus martius*), tetrov hoľniak (*Lyrurus tetrix*), včelár lesný (*Pernis apivorus*), výr skalný (*Bubo bubo*), žlna sivá (*Picus canus*), žltochvost hôrny (*Phoenicurus phoenicurus*). Územie je celoslovensky významné aj pre ďalšie ohrozené a vzácne vtáčie druhy. Zo vzácnejších druhov možno spomenúť červenáka karmínového (*Carpodacus erythrinus*), kolibiarika sivozeleného (*Phylloscopus trochiloides*), ľabtušku lúčnu (*Anthus pratensis*), močiarnicu mekotavú (*Gallinago gallinago*), či trasochvosta žltohlavého (*Motacilla citreola*). Vedie cezeň najvýznamnejšia migračná cesta vtáctva Západnými Karpatmi.  CHVÚ Horná Orava je vzhľadom na prírodné podmienky v rámci Slovenska výnimočné počtom, rozsahom a kvalitou rašelinísk, vlhkých lúk a močiarov, vďaka čomu sa tu v rámci nášho štátu zachovali významné počty druhov obývajúcich tieto biotopy. Okrem nich sa tu nachádzajú významné počty druhov obývajúcich horské ihličnaté lesy a podhorskú poľnohospodársku krajinu. Známych je tu tiež množstvo ďalších druhov živočíchov i rastlín. Celkove tu bolo zaznamenaných 256 druhov machorastov, 640 druhov húb a 684 vyšších rastlín. Zistených tu bolo vyše 3500 druhov bezstavovcov a 340 druhov stavovcov.  CHVÚ Horná Orava sa na 100 % prekrýva s územím Chránenej krajinnej oblasti Horná Orava (ďalej len „CHKO Horná Orava“) a s 15 územiami európskeho významu. V tomto území sa nachádza aj takmer celá mokraď medzinárodného významu (tzv. „ramsarská lokalita“) s názvom Mokrade Oravskej kotliny.    Hodnotenie vplyvov na chránené územia: posudzuje sa vplyv na chránené územia národnej sústavy (CHKO Horná Orava), sústavy Európskej únie Natura 2000 (CHVÚ Horná Orava, 15 území európskeho významu) a medzinárodnej sústavy (ramsarská lokalita Mokrade Oravskej kotliny).   |  |  | | --- | --- | | *typ vplyvu* | pozitívny, s priamym environmentálnym dopadom, trvalý | | *veľkosť vplyvu* | Veľký | | *rozsah vplyvu* | CHVÚ Horná Orava, čiastočne územie Slovenskej republiky a priľahlé územie Poľska | | *celkové hodnotenie environmenálnej významnosti vplyvu* | veľmi významný, priaznivý |   Predpokladá sa veľmi významné zlepšenie stavu organizmov - rastlín, živočíchov, biotopov, najmä 26 výberových vtáčích druhov, ktoré sú predmetom ochrany v CHVÚ Horná Orava. Zachovať alebo zlepšiť ich stav je hlavným cieľom predkladaného materiálu. V prípade vybraných druhov rastlín a živočíchov a vybraných biotopov sa predpokladá zlepšenie stavu na celoslovenskej úrovni. |
| **5.3 Bude mať predkladaný materiál vplyvy na životné prostredie presahujúce štátne hranice? (ktoré zložky a ako budú najviac ovplyvnené)?** |
| *Typ, veľkosť a rozsah vplyvu*  Navrhovaný materiál sa týka územia bezprostredne na hranici s Poľskom, kde sa v tesnom susedstve nachádzajú 4 pre Poľsko významné chránené vtáčie územia (Babia Góra, Beskid Żywiecki, Pasmo Policy a Torfowiska Orawsko – Nowotarskie), z toho 3 z nich priamo nadväzujú na CHVÚ Horná Orava. Vo všetkých  z nich sa vo veľkej miere prekrývajú výberové vtáčie druhy s druhmi významnými pre CHVÚ Horná Orava. Vzhľadom na plynulý prechod biotopov cez štátne hranice sa predpokladá vzájomná prepojenosť populácií jednotlivých výberových vtáčích druhov na oboch stranách hranice. Z tohto dôvodu je zrejmé, že opatrenia realizované na slovenskom území na základe predkladaného programu starostlivosti výrazne ovplyvnia aj populácie v priľahlých poľských chránených vtáčích územiach.  Celkove sa očakáva pozitívny cezhraničný vplyv na všetky zložky životného prostredia, ale vzhľadom na orientáciu predkladaného materiálu na vtáčie druhy Natura 2000, zďaleka najväčší vplyv bude mať na tieto druhy a primerane aj na ostatnú biotu. Z týchto dôvodov sa predpokladá, že navrhovaný Program starostlivosti o CHVÚ Horná Orava na roky 2017 – 2046 bude mať veľký cezhraničný vplyv na životné prostredie v Poľsku. |
| **5.4 Aké opatrenia budú prijaté na zmiernenie negatívneho vplyvu na životné prostredie?** |
| Opatrenia na zmiernenie negatívneho vplyvu na životné prostredie nie sú potrebné, keďže predkladaný materiál navrhuje činnosti iba s pozitívnym vplyvom na životné prostredie. |